《寒食书事》
宋代·赵元镇

寂寞柴门村落里，也教插柳记年华。
禁烟不到粤人国，上冢亦携庞老家。
汉寝唐陵无麦饭，山溪野径有梨花。
一樽径籍青苔卧，莫管城头奏暮笳。

作者简介：（ 1085—1147）解州闻喜人，字元镇，号得全居士。徽宗崇宁五年登进士第，对策斥章惇误国。高宗即位，历任右司谏、殿中侍御史，陈战、守、避三策，除御史中丞。绍兴四年，擢参知政事，力荐岳飞出师复襄阳，旋以知枢密院事督川、陕军事。未几，拜右相。五年，升左相，与右相张浚论事不合，出知绍兴府。七年，复左相，反对与金议和，为秦桧所倾，累贬潮州安置，移吉阳军，绝食而死。谥忠简。有《忠正德文集》。